CELEX: 22014D0717(01)
Language: el
Date: 2014-06-20 00:00:00
Title: Σύσταση του συμβουλίου σύνδεσης ΕΕ-Λιβάνου της, 20ής Ιουνίου 2014 , για την εφαρμογή του δεύτερου σχεδίου δράσης ΕΕ-Λιβάνου στο πλαίσιο της Ευρωπαϊκής Πολιτικής Γειτονίας

17.7.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 227/1
            
         ΣΫΣΤΑΣΗ ΤΟΥ ΣΥΜΒΟΥΛΊΟΥ ΣΫΝΔΕΣΗΣ ΕΕ-ΛΙΒΆΝΟΥ
   της 20ής Ιουνίου 2014
   για την εφαρμογή του δεύτερου σχεδίου δράσης ΕΕ-Λιβάνου στο πλαίσιο της Ευρωπαϊκής Πολιτικής Γειτονίας
   2014/C 227/01
   ΤΟ ΣΥΜΒΟΥΛΙΟ ΣΥΝΔΕΣΗΣ ΕΕ-ΛΙΒΑΝΟΥ,
   Έχοντας υπόψη την ευρωμεσογειακή συμφωνία σύνδεσης μεταξύ της Ευρωπαϊκής Κοινότητας και των κρατών μελών της, αφενός, και της Δημοκρατίας του Λιβάνου, αφετέρου («συμφωνία»), και ιδίως το άρθρο 76 παράγραφος 2,
   Εκτιμώντας τα ακόλουθα:
   
               (1)
            
            
               Σύμφωνα με το άρθρο 86 της συμφωνίας, τα μέρη πρέπει να λαμβάνουν τα γενικά ή ειδικά μέτρα που απαιτούνται για την εκπλήρωση των υποχρεώσεών τους βάσει της συμφωνίας και να μεριμνούν για την επίτευξη των στόχων που ορίζει η συμφωνία.
            
         
               (2)
            
            
               Τα μέρη της συμφωνίας έχουν συμφωνήσει στο κείμενο του δεύτερου σχεδίου δράσης ΕΕ-Λιβάνου στο πλαίσιο της Ευρωπαϊκής Πολιτικής Γειτονίας («σχέδιο δράσης ΕΕ-Λιβάνου»).
            
         
               (3)
            
            
               Το σχέδιο δράσης ΕΕ-Λιβάνου θα συμβάλει στην εφαρμογή της συμφωνίας μέσω της επεξεργασίας και της κοινής συμφωνίας μεταξύ των μερών σχετικά με συγκεκριμένα βήματα που θα παρέχουν πρακτικές οδηγίες για την εφαρμογή της συμφωνίας.
            
         
               (4)
            
            
               Το σχέδιο δράσης ΕΕ-Λιβάνου εξυπηρετεί τον διττό στόχο του καθορισμού των συγκεκριμένων βημάτων για την εκπλήρωση εκ μέρους των μερών των υποχρεώσεων που ορίζονται στη συμφωνία και της παροχής ευρύτερου πλαισίου για την ενίσχυση των σχέσεων μεταξύ της ΕΕ και του Λιβάνου, προκειμένου να περιληφθεί υψηλός βαθμός οικονομικής ολοκλήρωσης και να ενισχυθεί η πολιτική συνεργασία, σύμφωνα με τους γενικούς στόχους της συμφωνίας,
            
         ΕΞΕΔΩΣΕ ΤΗΝ ΑΚΟΛΟΥΘΗ ΣΥΣΤΑΣΗ:
   Άρθρο μόνο
   Το Συμβούλιο Σύνδεσης συνιστά να εφαρμόσουν τα μέρη το σχέδιο δράσης ΕΕ-Λιβάνου (1), εφόσον η εφαρμογή του αποσκοπεί στην επίτευξη των στόχων της ευρωμεσογειακής συμφωνίας η οποία θεσπίζει τη σύνδεση μεταξύ της Ευρωπαϊκής Κοινότητας και των κρατών μελών της αφενός, και της Δημοκρατίας του Λιβάνου, αφετέρου.
   
      Βρυξέλλες, 20 Ιουνίου 2014.
      
         
            Για το Συμβούλιο Σύνδεσης
         
         
            Η Πρόεδρος
         
         C. ASHTON
      
   
   
      (1)  Βλέπε έγγραφο ST 17588/13 σε http://register.consilium.europa.eu